Ala Dondang

Ala Dondang merupakan album studio ketujuh oleh penyanyi Noraniza Idris yang diterbitkan pada tahun 28 Julai 1997. Album ini mencipta sejarah tersendiri apabila mempelopori irama tradisional secara kontemporari sehingga mencetus fenomena pada ketika itu, sesuatu genre yang sebelum ini disampaikan secara konservatif sejak era 50-an. 

Untuk penerbitan album ini, Noraniza bekerjasama bersama Suhaimi Mohd Zain atau lebih dikenali sebagai Pak Ngah dan S. Atan selaku penerbit yang menerbitkan album ini secara eksperimental dan akhirnya berjaya terjual sebanyak 200,000 ribu unit. Ala Dondang mempertaruhkan lagu Awallah Dondang sebagai single pertama untuk album ini. Noraniza telah membuka mata masyarakat pada ketika itu, Orang ramai bukan sahaja tertumpu dengan lagu-lagu bergenre pop, rock, R&B dan sebagainya tetapi mereka juga tertarik dengan lagu-lagu bercorak tradisional selepas sahaja album ini dilancarkan. Oleh kerana sambutan terhadap album ini memberangsangkan. Ala Dondang telah diiktiraf sebagai Album Pop Etnik Terbaik di Anugerah Industri Muzik ke-5 (1998) dan turut tercalon untuk kategori utama, Album Terbaik.

Ringkasan album 
Ala Dondang diilhamkan dengan hasrat agar dapat mengembalikan khazanah muzik tradisional yang menjadi warisan pusaka turun temurun untuk generasi masa kini menikmatnya menerusi album ini. Penghasilan album ini adalah merupakan koleksi lagu-lagu tradisional yang sering mengingatkan kita betapa kayanya keaslian budaya dan pusaka yang tiada ternilai. Melalui sentuhan dan gubahan muzik yang diberikan nafas baru bersesuaian dengan peredaran masa kini serta ilham rasa oleh penulis lirik dan pencipta maka lahirlah album Ala Dondang ini. Noraniza telah bekerjasama dengan ramai komposer untuk penghasilan lagu-lagu di dalam album ini antaranya Anak Sarawak, Khalil Sharif, Pak Ngah, Rahim Jantan dan Hairul Anuar Harun.

Senarai runut
 "Awallah Dondang" (Anak Sarawak / Hairul Anuar Harun)
 "Semalu Rimba" (Khalil Sharif / Hairul Anuar Harun)
 "Joget Orang Berkasih" (S. Atan / Siso)
 "Rindu" (Fandi / Siso)
 "Mustika Hati" (Atan Ahmad)
 "Purnama" (Rahim Jantan)
 "Mahligai Asli" (Pak Ngah / Lokgha)
 "Padamu Jua" (Jamal Abdillah / Habsah Hassan)
 "Embun Setitik" (Arid / Hairul Anuar Harun)
 "Inang Merindu" (Pak Ngah / Lokgha)

Pencapaian 
Anugerah Industri Muzik 1998
 Album Terbaik - Ala Dondang (Menang)
 Album Pop Etnik Terbaik - Ala Dondang (Menang)
Anugerah Juara Lagu ke-12 
 Finalis Kategori Irama Malaysia - Awallah Dondang
 Peringkat separuh akhir Muzik Muzik 13 - Rindu

Rujukan 
  

Album Noraniza Idris
Album Malaysia tahun 1997
Album Suria Records